ParseTreeDist 1.0

Adrián Kočiš

apríl, 2005

Tento program je určený na porovnávanie súborov s definovanou syntaxou (obvykle zdrojových kódov). Toto porovnávanie môžeme robiť, buď čisto na úrovni riadkov (klasický diff), alebo na úrovni ich syntaktických stromov, t.j. porovnávať ich štruktúru. Výsledky sa zobrazia synchronizované a farebne rozlíšené časti, ktoré treba vymazať z prvého súboru, vložiť z druhého súboru, alebo zmeniť z hodnoty v prvom súbore na hodnotu v druhom súbore. Tieto výsledky môžeme uložiť do súboru.

Program využíva MDI okná na zobrazovanie porovnávaných adresárov, súborov, editovanie gramatiky a relevantných informácii o vygenerovanom LALR parseri a DFA lexikálnom analyzátore, okrem iného. Tieto okná sú popísané v neskoršej sekcii.

Nasledujúca je kapitola príklady použitia, ktorá sa zaoberá využitím tohto programu, hlavne tromi hlavnými použitiami, ktoré si viem predstaviť.

V ďalšej časti sú popísané systémové požiadavky na spustenie a kompiláciu.

Potom nasleduje časť, v ktorej je popísaná syntax vstupnej gramatiky, ktorú musíme zadefinovať, predtým ako chceme štrukturálne porovnávať zdrojové kódy (resp. dokumenty).

Predposledná je časť v ktorej sú popísané funkcie hlavného menu.

Úplný záver tvorí časť, v ktorej je popis okien vyskytujúcich sa v programe.