V tejto časti sú popísané možné použitia tohto programu.

Využitie na porovnávanie súborov

Spustí sa program, vyberieme priečinok pre ľavý panel, obvykle hlavný priečinok obsahujúci zdrojové kódy (väčšinou vľavo bývajú staršie verzie), v pravom paneli si vyberieme priečinok obsahujúci novšie verzie zdrojových kódov. Odtiaľto si buď priamo vyberieme súbory, ktorých rozdiely nás zaujímajú, alebo priečinky porovnáme a utriedime napr. podľa počtu rozdielov. Otvorí sa nové okno obsahujúce dva konkrétne súbory. Tieto môžeme porovnať klasickým spôsobom ako dva reťazce (po riadkoch), ako pri diff utilitách a zobrazia sa nám farebne rozlíšené riadky (v prípade zmenených riadkov, sa po kliknutí na ne môžu zobraziť rozdiely v rámci daného riadku, ak máme túto možnosť nastavenú v nastaveniach). Alebo môžeme tieto súbory štrukturálne porovnať, ak zatiaľ ešte nebola žiadna gramatika vybratá, tak sa nám objaví dialógové okno v ktorom vyberieme vstupnú gramatiku, táto sa spracuje, vytvorí sa lexer (pracujúci ako NFA, alebo DFA, podľa nastavenia v nastaveniach), LALR parser a tento sa použije na vytvorenie syntaktických stromov. Tieto sa následne porovnajú a rozdiely sa zobrazia. Tieto rozdiely môžeme následne uložiť do výstupného súboru.

Využitie na formátovanie / skrášľovanie súborov (pretty printing)

Spustí sa program, otvoríme rovno okno s porovnávaním súborov, v jednom z panelov si vyberieme súbor, ktorý chceme inak naformátovať, prípadne vymazať komentár a podobne (code beautifying). Ďalej určíme gramatiku, v ktorej je sú definované pravidlá na formátovanie, ak zatiaľ ešte nebola žiadna gramatika vybratá, tak sa nám objaví dialógové okno v ktorom vyberieme vstupnú gramatiku, táto sa spracuje, vytvorí sa lexer (pracujúci ako NFA, alebo DFA, podľa nastavenia v nastaveniach), LALR parser a tento sa použije na vytvorenie syntaktického stromu. Podľa tohto stromu a formátovacích pravidiel definovaných v gramatike sa nám naformátuje zobrazenie textu. Toto nové naformátovanie môžeme uložiť do nového súboru.

Využitie na vytváranie a testovanie LALR gramatík

Vzhľadom k tomu, že v programe sa dajú definovať a analyzovať LALR gramatiky, tak je možné ho využiť aj pri ich tvorbe. Na obrazovke si necháme súčasne zobrazovať gramatiku, ktorú práve vytvárame, výsledný DFA lexikálny analyzátor a LALR parser, do ďalšieho okna si môžeme písať testovací vstup a tento skúšať preparsovať, program zobrazí prípadné chyby. Ďalej si môžeme nechať zobrazovať parsovací strom, na ktorom môžeme sledovať, či už parsuje náš testovací súbor korektne.