Okno zobrazujúce rozdiely medzi priečinkami. Viď obrázok.

Pri dvojkliku myšou vo vnútri panelu sa zobrazí File Difference okno a otvoria sa v ňom obidva dva súbory (ak spravíme tento dvojklik v ľavom paneli, tak sa v ľavej časti File Difference zobrazí ľavý súbor a v pravom pravý súbor, ak spravíme tento dvojklik v pravom paneli tak to bude naopak, v ľavej časti File Difference okna sa zobrazí pravý súbor a v pravej sa zobrazí ľavý súbor). Po dvojkliku na hlavičku jednotlivých stĺpcov sa zoznam súborov utriedi podľa daného stĺpca.

Horná lišta (toolbar) obsahuje nasledovné tlačidlá:

Open Directory 1...

otvorí priečinok na ľavej strane

Open Directory 2...

otvorí priečinok na pravej strane

Recursive Subfolders

prepínač, určuje či chceme prehľadávať, resp. porovnávať aj podpriečinky v načítaných priečinkoch

Quick Compare

porovná otvorené adresáre, vyznačí rozdiely (červená farba znamená, že súbor sa nachádza iba v ľavom priečinku, žltá farba znamená, že sa nachádza iba v pravom priečinku, modrá farba znamená, že sa porovnateľné súbory (s rovnakým menom) nachádzajú v oboch priečinkoch, ale nie sú rovnaké, šedá farba znamená, že sa porovnateľné súbory (s rovnakým menom) nachádzajú v oboch priečinkoch, a že sú identické. Samozrejme farby sú uvedené také, aké sú pri ponechaní pôvodných štandardných hodnôt, farby sa dajú zmeniť

Compare And Diff Folders

porovná otvorené adresáre, vyznačí rozdiely (červená farba znamená, že súbor sa nachádza iba v ľavom priečinku, žltá farba znamená, že sa nachádza iba v pravom priečinku, modrá farba znamená, že sa porovnateľné súbory (s rovnakým menom) nachádzajú v oboch priečinkoch, ale nie sú rovnaké, šedá farba znamená, že sa porovnateľné súbory (s rovnakým menom) nachádzajú v oboch priečinkoch, a že sú identické, ale navyše pre porovnateľné súbory vypočíta počet rozdielov (metódou porovnávania postupností hašovacích hodnôt riadkov v súboroch) a zobrazí ho v stĺpci Diff Count. Samozrejme farby sú uvedené také, aké sú pri ponechaní pôvodných štandardných hodnôt, farby sa dajú zmeniť

Refresh

obnoví veľkosti jednotlivých častí tohto okna a aj jeho obsah (netreba používať, jedine ak by bolo vidieť nejaký grafický problém)

Stop Processing

zastaví výpočet porovnávania, alebo načítavania súborov, ale aj ľubovoľnú inú dlho trvajúcu funkciu

Synchronized ScrollBars

prepínač, určuje či chceme posúvať súčasne s oboma scrollbarmi (má zmysel najmä po ukončení porovnávania, keď sú adresáre synchronizované pomocou prázdnych záznamov, tak aby počty položiek v nich rovnaké)